open-index/open-wikipedia-markdown huggingface dataset:
วิถีโคจรไฮเพอร์โบลา

[thumb|right|เส้นสีน้ำเงินคือวิถีโคจรไฮเพอร์โบลา จุด F คือ[จุดโฟกัส และเป็นตำแหน่งของดาวศูนย์กลาง]]

ในกลศาสตร์วงโคจรหรือกลศาสตร์ท้องฟ้า **วิถีโคจรไฮเพอร์โบลา** (hyperbolic trajectory) คือ วงโคจรการเคลื่อนที่ภายใต้ความโน้มถ่วงของวัตถุที่มีความเยื้องศูนย์กลางของวงโคจรมากกว่า 1 โดยปกติแล้ว วัตถุที่เคลื่อนที่บนวงโคจรนี้จะเคลื่อนที่ห่างจากวัตถุท้องฟ้าศูนย์กลางอย่างไปไม่สิ้นสุด

วิถีโคจรแบบนี้ก็เป็นวิถีโคจรหลุดพ้นเช่นเดียวกับวิถีโคจรพาราโบลา อย่างไรก็ตาม พลังงานวงโคจรจำเพาะของวัตถุบนวิถีโคจรไฮเพอร์โบลามีค่ามากกว่า 0 (ในขณะที่วิถีโคจรพาราโบลาจะเป็น 0 พอดี) นั่นคือวัตถุจะมีพลังงานจลน์แม้ที่ระยะอนันต์ ต่างจากวิถีโคจรพาราโบลาที่จะสูญเสียพลังงานจลน์ที่ระยะอนันต์ 

## สมการ
เส้นโค้งวิถีวงโคจรที่แสดงเป็นระบบพิกัดเชิงขั้ว (r, \phi) ของระยะห่าง r และ มุมกวาดจริง \phi โดยมีจุดโฟกัสเป็นจุดกำเนิดแสดงได้เป็น
: r =\frac{L}{1+e\cos\phi}

โดย e คือความเยื้องศูนย์กลาง ส่วน L คือเลตัสเรกตัม สำหรับกรณีของไฮเพอร์โบลานั้นจะมีค่า e>1 ตัวส่วนจะเป็นศูนย์ที่ \cos{\phi}=-1/e หรือ  \tan{\phi} = \pm \sqrt{e^2-1} ดังนั้นที่  \phi \rightarrow \pm \arctan{\sqrt{e^2-1}} ระยะห่างจากจุดโฟกัสจะกลายเป็น  r \rightarrow \infty 

กึ่งแกนเอกของวิถีโคจรไฮเพอร์โบลาจะนิยามในลักษณะทำนองเดียวกับในวงโคจรวงรีได้เป็น
: a =\frac{L}{1-e^2}

โดยในที่นี้ a

หรืออาจเลือกเปลี่ยนเครื่องหมาย a เป็นบวก แล้วเขียนใหม่ได้เป็น
: a =\left| \frac{L}{1-e^2} \right| =\frac{L}{e^2-1}

อย่างไรก็ตาม ในคำอธิบายต่อจากนี้ไปจะใช้นิยามแบบแรกเป็นหลัก

ระยะห่างจุดใกล้ที่สุดเมื่อมุมกวาดจริง \phi = 0 จะเป็น

: r_\text{min} =\frac{L}{1+e} =|a|(e-1) =a(1-e)

## ความเร็วที่ระยะไกลเป็นอนันต์
ความเร็วที่ระยะไกลออกไปเป็นอนันต์จากศูนย์กลางของวัตถุในวิถีโคจรไฮเพอร์โบลา v_\infty หาได้จากกฎการอนุรักษ์พลังงานเป็น
: v_\infty=\sqrt{\mu\over{-a}}

โดยในที่นี้
* \mu คือ ค่าคงตัวความโน้มถ่วงของวัตถุศูนย์กลาง
* a คือ กึ่งแกนเอกของวิถีโคจรไฮเพอร์โบลา

v_\infty มีความสัมพันธ์กับค่าพลังงานวงโคจรจำเพาะ \epsilon ดังนี้
: 2\epsilon=v_{\infty}^2

## ความเร็วในวิถีโคจร
ในวิถีโคจรไฮเพอร์โบลาอัตราเร็วในวงโคจร v คำนวณได้เป็น:
: v=\sqrt{\mu\left({2\over{r}}-{1\over{a}}\right)}

โดยในที่นี้
* \mu คือ ค่าคงตัวความโน้มถ่วงของวัตถุศูนย์กลาง
* r คือ ระยะห่างจากศูนย์กลางวัตถุศูนย์กลาง
* a คือ กึ่งแกนเอกของวิถีโคจรไฮเพอร์โบลา

## อ้างอิง

หมวดหมู่:วงโคจร
สงครามโคกูรยอ-วุยก๊ก

**สงครามโคกูรยอ-วุยก๊ก** (;  ) เป็นชุดการบุกอาณาจักรโคกูรยอ ตั้งแต่ปี ค.ศ. 244 ถึง ค.ศ. 245 โดยรัฐวุยก๊ก

การบุกอาณาจักรโคกูรยอของวุยก๊กเป็นการตอบโต้การโจมตีโดยโคกูรยอเมื่อปี ค.ศ. 242 วุยก๊กบุกทำลายฮวันโดนครหลวงของโคกูรยอ ทำให้กษัตริย์ของโคกูรยอหลบหนี และทำลายความสัมพันธ์ระหว่างโคกูรยอกับชนเผ่าอื่น ๆ ในคาบสมุทรเกาหลีที่หล่อหลอมเศรษฐกิจส่วนใหญ่ของโคกูรยอ แม้ว่ากษัตริย์หลบหนีจากการถูกจับกุมและไปตั้งรกรากในนครหลวงแห่งใหม่ แต่โคกูรยอก็ถูกลดทอนอำนาจลงอย่างมากในช่วงเวลาหนึ่ง และจะใช้เวลาอีกครึ่งศตวรรษข้างหน้าในการสร้างโครงสร้างการปกครองใหม่และได้อำนาจปกครองประชาชนของตนกลับคืนมา ซึ่งบันทึกประวัติศาสตร์จีนไม่ได้กล่าวถึง

เมื่อถึงเวลาที่โคกูรยอปรากฏอีกครั้งในพงศาวดารจีน รัฐได้พัฒนาเป็นตัวตนทางการเมืองที่มีอำนาจมากขึ้น ดังนั้นนักประวัติศาสตร์จึงระบุว่าการบุกโคกูรยอของวุยก๊กเป็นช่วงเวลาแห่งจุดพลิกผันของประวัติศาสตร์โคกูรยอที่แบ่งระยะต่าง ๆ ของความเจริญของโคกูรยอ 

## อ้างอิง

## บรรณานุกรม
*Barnes, Gina Lee. *State formation in Korea: historical and archaeological perspectives*. Routledge, 2001. .
*Byington, Mark E. "Control or Conquer? Koguryǒ's Relations with States and Peoples in Manchuria," *Journal of Northeast Asian History* volume 4, number 1 (June 2007): 83-117.
*
*Gardiner, K.H.J. *The Origin and Rise of the Korean Kingdom of Koguryǒ from the First Century BC to 313 AD*. Ph.D. thesis, University of London, 1964.
*Gardiner, K.H.J. *[https://openresearch-repository.anu.edu.au/bitstream/1885/115166/2/b11160226.pdf The early history of Korea: the historical development of the peninsula up to the introduction of Buddhism in the fourth century A.D.]*. Canberra, Centre of Oriental Studies in association with the Australian National University Press, 1969. .
*Gardiner, K.H.J. "The Kung-sun Warlords of Liao-tung (189-238)". *Papers on Far Eastern History* 5 (Canberra, March 1972). 59-107.
*Gardiner, K.H.J. "The Kung-sun Warlords of Liao-tung (189-238) - Continued". *Papers on Far Eastern History* 6 (Canberra, September 1972). 141-201.
*Henthorn, William E. *A History of Korea*. The Free Press, 1971.
*Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. .
*Ikeuchi, Hiroshi. "The Chinese Expeditions to Manchuria under the Wei dynasty," *Memoirs of the Research Department of the Toyo Bunko* 4 (1929): 71-119.
*
*

หมวดหมู่:วุยก๊ก
หมวดหมู่:สงครามสามก๊ก
หมวดหมู่:พ.ศ. 788
หมวดหมู่:การบุกครองเกาหลี
หมวดหมู่:อาณาจักรโคกูรยอ
Dismorphia teresa

***Dismorphia teresa*** เป็นชนิดพันธุ์ของผีเสื้อในวงศ์ย่อย Dismorphiinae ของวงศ์ Pieridae (วงศ์ผีเสื้อหนอนกะหล่ำ) ได้รับการอธิบายครั้งแรกโดย วิลเลียม แชปแมน ฮิววิตสัน (William Chapman Hewitson) ใน ค.ศ. 1869 พบที่ความสูงประมาณ 2,000 เมตรในประเทศเอกวาดอร์

ในเพศผู้มีความกว้างช่วงปีกประมาณ  และในเพศเมียมีประมาณ 

## อ้างอิง

## แหล่งข้อมูลอื่น
* 

หมวดหมู่:Dismorphiinae
หมวดหมู่:ผีเสื้อ
นิธโฮเทป

**นิธโฮเทป** เป็นสมเด็จพระราชินีแห่งอียิปต์โบราณที่ทรงมีพระชนม์ชีพอยู่และทรงปกครองในช่วงต้นของราชวงศ์ที่หนึ่งแห่งอียิปต์ โดยครั้งหนึ่งเคยคิดว่าพระองค์ทรงเป็นผู้ปกครองบุรุษ เนื่องจากค้นพบแมสตาบาขนาดใหญ่ที่โดดเด่นของพระองค์และเซเรคที่ล้อมรอบพระนามของพระองค์บนตราประทับหลายครั้งก่อนหน้านี้ ส่งผลให้นักไอยคุปต์วิทยาและนักประวัติศาสตร์เชื่ออย่างผิดๆ ว่าพระองค์อาจจะทรงเป็นฟาโรห์ที่ไม่ทราบที่มา เมื่อความเข้าใจเกี่ยวกับงานเขียนของชาวอียิปต์ช่วงแรกพัฒนาขึ้น นักวิชาการได้ทราบว่าแท้จริงแล้ว พระนางนิธโฮเทปเป็นสตรีที่มีฐานะพิเศษ ต่อมาพระองค์ได้รับการพิจารณาให้เป็นพระมเหสีของฟาโรห์พระองค์แรกของอียิปต์พระนามว่า นาร์เมอร์ และเป็นพระมารดาของฟาโรห์ฮอร์-อฮา

การค้นพบเมื่อเร็วๆ นี้บ่งชี้ว่า พระนางนิธโฮเทปอาจจะเป็นพระมเหสีของฟาโรห์ฮอร์-อฮาแทน และเป็นพระราชมารดาและผู้สำเร็จราชการแทนพระองค์ของผู้ปกครองพระองค์ต่อมาพระนามว่า ดเจอร์ และหลักฐานทางโบราณคดียังบ่งชี้ว่าพระนางอาจจะทรงปกครองในฐานะฟาโรห์ด้วยราชสิทธิ์ของพระองค์เอง และด้วยเหตุนี้ พระองค์จึงทรงเป็นผู้ปกครองสตรียุคแรกสุดในประวัติศาสตร์ที่เป็นที่รู้จัก

## อ้างอิง


หมวดหมู่:ราชินีแห่งอียิปต์โบราณ
เบเนอร์อิบ

**เบเนอร์อิบ** เป็นพระมเหสีแห่งอียิปต์โบราณจากราชวงศ์ที่หนึ่ง พระนามของพระองค์แปลว่า "ความหวาน (เบเน) ของหัวใจ (อิบ)"

## พระราชประวัติ
เบเนอร์อิบเป็นพระมเหสีของฟาโรห์ฮอร์-อฮา แต่พระองค์ไม่ใช่พระราชมารดาของฟาโรห์ดเจอร์ ผู้ทรงเป็นผู้สืบทอดพระราชบัลลังก์จากพระสวามี ซึ่งพระราชมารดาของฟาโรห์ดเจอร์มีพระนามว่า เคนต์ฮัป ผู้เป็นพระมเหสีอีกพระองค์ของฟาโรห์ฮอร์-อฮา เชื่อกันว่าพระนางเบเนอร์อิบเป็นพระมเหสีของฟาโรห์ฮอร์-อฮา เนื่องจากค้นพบกล่องงาช้างที่พบในหลุมฝังพระบรมศพของพระองค์ที่อไบดอส ซึ่งปรากฏพระนามของฟาโรห์ฮอร์-อฮาด้วยเช่นกัน ชิ้นส่วนของกล่องงาช้างที่ปรากฏพระนามของฟาโรห์ฮอร์-อฮาและพระนางเบเนอร์อิบที่ถูกพบในอไบดอสและปัจจุบันอยู่ในพิพิธภัณฑ์วิจิตรศิลป์บอสตัน

จอห์น โรเมอร์ นักไอยคุปต์วิทยาได้โต้แย้งว่าพระนามของพระนางเบเนอร์อิบ ซึ่งสามารถแปลได้ว่า "คนรัก" หรือ "ผู้ที่มีความสุข" ที่อาจจะไม่ใช่พระนามเลยด้วยซ้ำ แต่เป็นพระนามหรือฉายาของบุคคลที่เพศยังไม่ได้รับการยืนยันโดยเพศ

ไม่ทราบตำแหน่งราชวงศ์ของพระองค์ และไม่ถึงพระบิดาและพระมารดาของพระองค์เช่นกัน

พระองค์ทรงถูกฝังพระศพที่อุมมุลเกาะอาบ ในหลุมฝังศพ บี 14

## อ้างอิง


หมวดหมู่:ราชินีแห่งอียิปต์โบราณ
เธรดส์

**เธรดส์** () เป็นบริการเครือข่ายสังคม ในลักษณะไมโครบล็อกกิง พัฒนาโดยเมตา ซึ่งต้องใช้บัญชีอินสตาแกรมในการเข้าสู่ระบบ เพื่อโพสต์ข้อความ, รูปภาพ และวิดีโอ รวมถึงตอบกลับและอ้างอิงโพสต์ของผู้ใช้รายอื่น

เธรดส์เปิดตัวเมื่อวันที่ 5 กรกฎาคม ค.ศ. 2023 โดยเป็นแอพพลิเคชันในระบบปฏิบัติการไอโอเอส และแอนดรอยด์ ทั้งนี้ในช่วงเปิดตัว จะจำกัดการโพสต์ได้ไม่เกิน 500 ตัวอักษร, รูปภาพไม่เกิน 10 รูป, วิดีโอความยาวไม่เกิน 5 นาที และยังไม่รองรับแฮชแท็กรวมถึงการแก้ไขโพสต์ อย่างไรก็ตาม เธรดส์ก็มีการเติบโตอย่างรวดเร็ว โดยมีผู้ใช้งานครบ 100 ล้านคน หลังเปิดตัวเพียง 5 วัน

เธรดส์ถูกจับตามองว่าเป็นคู่แข่งโดยตรงของเอ็กซ์ ทั้งนี้ ทวิตเตอร์ได้เตรียมดำเนินคดีกับเมตาผู้พัฒนาเธรดส์ในข้อหาละเมิดทรัพย์สินทางปัญญา ด้านเมตาปฏิเสธข้อกล่าวหานี้ และยังระบุว่าไม่มีอดีตพนักงานของทวิตเตอร์ในทีมวิศวกรรมของแอพดังกล่าว

## อ้างอิง

## อ่านเพิ่ม
* 

## แหล่งข้อมูลอื่น

* 
* 
* 

หมวดหมู่:ก่อตั้งในปี พ.ศ. 2566
หมวดหมู่:แอปพลิเคชันบนเฟซบุ๊ก
หมวดหมู่:บริการเครือข่ายสังคม
เคนต์ฮัป

**เคนต์ฮัป** (หรือ **เคเนต-ฮาปิ**) สันนิษฐานว่าเป็นสมเด็จพระราชินีแห่งอียิปต์โบราณ ซึ่งกล่าวกันว่าพระองค์ทรงมีพระชนม์ชีพอยู่ในช่วงราชวงศ์ที่หนึ่งแห่งอียิปต์ ประวัติความเป็นมาของพระองค์นั้นคลุมเครือยังมาก เนื่องจากไม่ปรากฏแหล่งข้อมูลร่วมสมัยที่ปรากฏพระนามของพระองค์ โดยที่พระนามของพระองค์ปรากฏเพียงครั้งเดียวในจารึกในช่วงเวลาภายหลัง

## หลักฐาน
นักไอยคุปต์วิทยาและนักประวัติศาสตร์ยังคงถกเถียงกันว่า พระนางเคนต์ฮัปทรงเป็นบุคคลสำคัญทางประวัติศาสตร์หรือไม่ โดยตราประทับจากสุสานของราชวงศ์ที่หนึ่งในอไบดอสไม่เคยกล่าวถึงพระองค์ โดยพระองค์ปรากฏเฉพาะในจารึกบนศิลาปาแลร์โมเท่านั้น ซึ่งเป็นจารึกที่ทำจากหินชีสต์สีดำที่แสดงรายพระนามของผู้กครองตั้งแต่ฟาโรห์นาร์เมอร์ (ราชวงศ์ที่หนึ่ง) จนถึงฟาโรห์เนเฟอร์อิร์คาเร (ราชวงศ์ที่หก) นอกจากนี้ ในศิลาปาแลร์โมยังระบุพระราชมารดาของฟาโรห์แต่ละพระองค์อีกด้วย ซึ่งในจารึกปรากฏเพียงพระนามของพระองค์ แต่ไม่ได้บันทึกตำแหน่งใดๆ ของพระองค์ (ยกเว้นคำว่า "พระราชมารดา")

## พระราชประวัติ
คำจารึกบนชิ้นส่วนศิลากรุงไคโรอธิบายว่าพระนางเคนต์ฮัปเป็นพระราชมารดาของฟาโรห์ดเจอร์ จอยซ์ ทิลเดสลีย์เชื่อว่า พระนางเคนต์ฮัปเป็นพระมเหสีของฟาโรห์ฮอร์-อฮา และพระราชนัดดาของพระองค์คือฟาโรห์ดเจต เพราะเชื่อว่าฟาโรห์ดเจตเป็นพระราชโอรสของฟาโรห์ดเจอร์ (ผู้เป็นพระราชโอรสของฟาโรห์ฮอร์-อฮา) ส่วนซิลกี โรทกลับเชื่อว่า พระนางเคนต์ฮัปเป็นพระมเหสีของฟาโรห์*เตติที่ 1* ซึ่งเป็นฟาโรห์ที่กล่าวถึงในบันทึกพระนามแห่งซักกอเราะฮ์และในบันทึกพระนามแห่งตูรินที่เขียนขึ้นในภายหลัง พระองค์ถูกอธิบายว่าทรงเป็นผู้ปกครองที่ครองบัลลังก์อียิปต์เพียง 1 ปี กับอีก 45 วัน

พระนามของพระองค์มีความหมายว่า "นักดนตรีแห่ง(เทพเจ้า)ฮาปิ" ซึ่งอาจจะบ่งบอกถึงบทบาททางศาสนาและลัทธิบูชาของพระองค์ในช่วงพระชนม์ชีพของพระองค์ พระนามของพระองค์ได้เชื่อมโยงกับเทพเจ้าและอาจจะเชื่อมโยงไปถึงตำแหน่งของผู้ปกครอง "โคแห่งพระราชมารดา"

## อ้างอิง


หมวดหมู่:ราชินีแห่งอียิปต์โบราณ
เฮอร์นีอิท

**เฮอร์นีอิท** เป็นพระมเหสีแห่งอียิปต์โบราณ พระองค์ทรงมีพระชนม์ชีพอยู่ในช่วงราชวงศ์ที่หนึ่งแห่งอียิปต์ พระนามของพระองค์แปลว่า "พระพักตร์แห่งเทพีนีอิท"

## ข้อมูลหลักฐาน
ในหลุมฝังพระศพของพระองค์ที่ซักกอเราะฮ์ พระนามของพระองค์ถูกพบบนแจกัน ขณะที่ในอไบดอส พระนามของพระองค์ถูกเขียนร่วมกับพระนามของฟาโรห์ดเจอร์ อย่างไรก็ตาม การตีความพระนามของทั้งสองพระองค์ที่เขียนร่วมกันยังคงเป็นที่ถกเถียงกันอยู่ และไม่แน่ใจด้วยซ้ำว่า *เฮอร์นีอิท* หมายถึง ผู้หญิง หรือหมายถึง สมเด็จพระราชินี หรือไม่

## พระราชประวัติ
ไม่ทราบว่าใครเป็นพระราชบิดาและพระราชมารดาของพระองค์ โดยเชื่อว่าพระองค์เป็นสมเด็จพระราชินีในฟาโรห์ดเจอร์ แต่ไม่ปรากฏหลักฐานที่แน่ชัด ทิลเดสลีย์ได้เสนอความเห็นว่า เฮอร์นีอิทว่าน่าจะทรงเป็นพระราชมารดาของฟาโรห์เดน แต่ส่วนใหญ๋เชื่อว่าพระนางเมอร์นีอิทเป็นพระราชมารดาของพระองค์มากกว่า

กราเจ็ตสกีได้กล่าวว่า ถึงแม้ว่าเฮอร์นีอิทจะทรงเป็นที่รู้จักจากหลุมฝังพระศพของพระองค์ในซักกอเราะฮ์ และพระนามของพระองค์ก็ถูกพบพร้อมกับสัญลักษณ์ที่อาจจะกล่าวถึงบทบาทของพระองค์ในฐานะสมเด็จพระราชินี แต่การตีความข้อมูลดังกล่าวอย่างมั่นใจนั้นพิสูจน์ได้ยาก หากการตีความถูกต้อง พระนางเฮอร์นีอิทอาจจะมีตำแหน่งเป็น "*พระนาง ผู้เป็นพระองค์แรก*" และ "*พระมเหสีแห่งเจ้าทั้งสอง*"

สุสานขนาดใหญ่ในซักกอเราะฮ์ (สุสานหมายเลข เอส 3507) เชื่อกันว่าเป็นของพระนางเฮอร์นีอิท คำจารึกบนแจกันที่พบในหลุมฝังพระศพกล่าวถึงฟาโรห์ดเจอร์, ฟาโรห์เดน และฟาโรห์กา'อา หลุมฝังพระศพของพระองค์เป็นมาสตาบาก่อด้วยอิฐโคลน อย่างไรก็ตามพบเนินดินคล้ายพีระมิดอยู่ภายในโครงสร้างซึ่งปูด้วยอิฐ การรวมกันของมาสตาบาและเนินหลุมฝังพระศพดังกล่าวแสดงถึงการผสมผสานระหว่างสถาปัตยกรรมทางตอนเหนือ (มาสตาบา) และทางตอนใต้ (เนินหลุมฝังศพ)

## วรรณกรรม
* Walter B. Emery: *Great Tombs of the First Dynasty III*. London 1958, S. 73–97.

## อ้างอิง


หมวดหมู่:ราชินีแห่งอียิปต์โบราณ
นัคต์นีอิท

**นัคต์นีอิท** เป็นพระมเหสีแห่งอียิปต์โบราณ พระองค์ทรงมีพระชนม์ชีพอยู่ในช่วงราชวงศ์ที่หนึ่งแห่งอียิปต์ พระนามของพระองค์แปลว่า "ความแข็งแกร่งคือ (เทพธิดา) นีอิท"

## พระราชประวัติ
นัคต์นีอิท *(Nḫt Nj.t)* เป็นพระมเหสีของฟาโรห์ดเจอร์ พระองค์เป็นที่รู้จักจากจารึกที่พบในอไบดอส (จารึกหมายเลข 95) ซึ่งพระศพของพระองค์ถูกฝังไว้ใกล้กับพระสวามีของพระองค์ บนจารึกพระองค์ทรงมีตำแหน่งว่า "ผู้ยิ่งใหญ่ในคทาเฮเทส" *(Wr.t-ḥts)* และ "พระนาง ผู้ทรงแบกฮอรัส" *(Rmn- Ḥr.(w)* ปัจจุบันจารึกดังกล่าวอยู่ในพิพิธภัณฑ์ไคโร (หมายเลข เจอี 35005) มีขนาดสูง 31.6 ซม. กว้าง 18.5 ซม.

## อ้างอิง


หมวดหมู่:ราชินีแห่งอียิปต์โบราณ
เพเนบวี

thumb|พระนางเพเนบวีที่ปรากฎบน''ตารางรายปี'' ซี่งมีพระโลหิตไหลออกจากพระเศียรของพระองค์
**เพเนบวี** เป็นสมเด็จพระราชินีแห่งอียิปต์โบราณในช่วงสมัยราชวงศ์ตอนต้นและเป็นไปได้มากว่าเป็นพระมเหสีของฟาโรห์ดเจอร์จากราชวงศ์ที่หนึ่ง พระนามของพระองค์ถูกสลักอยู่บนแผ่นสลักงาช้างหลายแผ่น

## การระบุตัวตน
มีแผ่นสลักงาช้างอย่างน้อยสามแผ่นที่ปรากฏพระนางเพเนบวี โดยพบสองแผ่นในสุสานของฟาโรห์ดเจอร์ที่อไบดอส และอีกหนึ่งแผ่น (เสียหายค่อนข้างมาก) ที่ซักกอเราะฮ์ในสุสานปริศนา แผ่นสลักหรือที่เรียกว่า*ตารางรายปีได้*แสดงภาพพระราชพิธีหลายอย่างเช่น การบูชายัญมนุษย์ และวัตถุทางศาสนาหลายอย่าง ตรงกลางสลักเป็นรูปสมเด็จพระราชินีสองพระองค์ที่สวรรคตไปแล้ว ซึ่งแสดงเป็นรูปร่างของรูปสลักครึ่งตัวที่มีศีรษะของผู้หญิงและทรงผมวางอยู่บนแท่นที่ตกแต่งอย่างหรูหรา มีเลือดไหลออกมาจากหน้าผากของทั้งสองพระองค์ ซึ่งเป็นสัญลักษณ์ของความตายของผู้หญิง ในสมัยก่อน น้ำพุโลหิตดังกล่าวถูกตีความอย่างผิด ๆ ว่าเป็นเครื่องประดับดอกไม้หรือมงกุฎงู ชื่อผู้หญิงทั้งสองได้รับการเขียนด้วยอักษรอียิปต์โบราณที่หายากซึ่งคล้ายกับเครื่องหมายในภายหลังของ "อุจจาระ" ซึ่งเครื่องหมายบนแผ่นสลักหมายถึง "ตาย" หรือ "ความตาย" โดยภาพแรกสามารถระบุได้ว่าเป็นสมเด็จพระราชินี*เพเนบวี* ซึ่งพระนามดังกล่าวแปลว่า "ที่ประทับของเจ้าทั้งสอง" พระนามของพระองค์ยังนำหน้าด้วยตำแหน่ง *เวเรต-เฮเทส* ซึ่งแปลว่า "ผู้ยิ่งใหญ่ในคทาแห่งเฮเทส" ซึ่งระบุว่าพระองค์เป็นคู่ครองของเชื้อพระวงศ์ ส่วนสตรีอีกคนที่อยู่บนแผ่นสลักก็จะต้องเป็นสมเด็จพระราชินีเช่นกัน แต่มีพระยศต่ำกว่า ตำแหน่งของพระองค์คือ *มา'อา-เฮอร์อู* ซึ่งแปลว่า "พระนาง ผู้ทรงเห็นเทพฮอรัส" แต่เป็นที่น่าเสียดายที่พระนามของพะรองค์อ่านยากมาก ซึ่งอาจจะเขียนด้วยสัญลักษณ์รูปปลาสามตัว

การสวรรคตของพระนางเพเนบวีดูเหมือนจะถูกบันทึกไว้บนศิลาปาแลร์โมที่มีชื่อเสียงในปีที่ 4 ของฟาโรห์ดเจอร์ โดยว็อล์ฟกัง เฮ็ลท์คสงสัยว่าสมเด็จพระราชินีเพเนบวีสวรรคตอย่างรุนแรงเนื่องจากการตัดพระเศียร เนื่องจากสัญลักษณ์ของสตรีผู้ล่วงลับในส่วนปีที่บันทึกดังกล่าวได้ถูกเขียนด้วยอักษรอียิปต์โบราณรูปนกที่ถูกตัดหัว

## อ้างอิง


หมวดหมู่:ราชินีแห่งอียิปต์โบราณ
เล่งทอง (ลั่ว ถ่ง)

**เล่งทอง** (ค.ศ. 193–228) มีชื่อในภาษาจีนกลางว่า **ลั่ว ถ่ง**  () ชื่อรอง **กงซฺวี่** () เป็นขุนนางผู้รับใช้ขุนศึกซุนกวนในช่วงปลายยุคราชวงศ์ฮั่นตะวันออกและต้นยุคสามก๊กของจีน

## ประวัติ
เล่งทองเป็นชาวอำเภออูชาง (烏傷縣 *อูชางเซี่ยน*) เมืองห้อยเข (會稽郡 *ไคว่จีจฺวิ้น*) ซึ่งอยู่บริเวณนครอี้อู มณฑลเจ้อเจียงในปัจจุบัน บิดาของเล่งทองคือลั่ว จฺวิ้น (駱俊) ผู้รับราชการในฐานะปลัดราชรัฐเฉิน (陳相 *เฉินเซียง*) ภายใต้หลิว ฉ่ง (劉寵) ผู้เป็นอ๋องแห่งราชรัฐเฉิน (陳王 *เฉินหวาง*) ภายหลังลั่ว จฺวิ้นถูกสังหารโดยขุนศึกอ้วนสุด มารดาของเล่งทองแต่งงานใหม่หลังสามีเสียชีวิต และกลายเป็นภรรยาน้อยของขุนนางฮัวหิม เล่งทองซึ่งเวลานั้นอายุ 7 ปีกลับมายังเมืองห้อยเขพร้อมกับเหล่าเพื่อนสนิท ก่อนที่เล่งทองจะจากไป มารดามองส่งเขาทั้งน้ำตา แต่เล่งทองไม่ได้หันกลับมาขณะขึ้นรถม้า เมื่อสารถีผู้ขับรถม้าบอกว่ามารดาของเล่งทองอยู่ด้านหลังเขา เล่งทองตอบว่า "ข้าไม่อยากให้มารดาคิดถึงข้าไปมากกว่านี้ นั่นคือเหตุผลที่ข้าไม่เห็นหลังกลับไปมอง" เล่งทองยังมีชื่อเสียงในเรื่องความกตัญญูต่อแม่เลี้ยงของตน (ภรรยาหลวงของฮัวหิม)

## คำวิจารณ์
ตันซิ่ว (陳壽 *เฉิน โช่ว*) ผู้เขียนบทชีวประวัติของเล่งทองใน *[[สามก๊กจี่]]*  (三國志 *ซานกั๋วจื้อ*) ประเมินเล่งทองว่า "เล่งทองแจ่มแจ้งความชอบธรรม ถ้อยคำเฉียบคมมากด้วยเหตุผล สามารถโน้มน้าวผู้ทรงอำนาจ"

## ในนิยาย''สามก๊ก''
ในนวนิยายอิงประวัติศาสตร์ในศตวรรษที่ 14 เรื่อง *[[สามก๊ก]]* โดยล่อกวนตง เล่งทองมีบทบาทในตอนที่ 43 ในเหตุการณ์ที่จูกัดเหลียงโต้วาทีกับเหล่าขุนนางบัณฑิตของซุนกวน เล่งทองพร้อมด้วยเตียวอุ๋นต้องการออกไปโต้วาทีกับจูกัดเหลียง แต่ขุนพลอุยกายเข้ามาขัดจังหวะเสียก่อน

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*)

หมวดหมู่:บุคคลที่เกิดในปี พ.ศ. 736
หมวดหมู่:บุคคลที่เสียชีวิตในปี พ.ศ. 771
หมวดหมู่:ขุนพลของง่อก๊ก
หมวดหมู่:ขุนพลของซุนกวน
ลิณธิภรณ์ วริณวัชรโรจน์

ผู้ช่วยศาสตราจารย์ **ลิณธิภรณ์ วริณวัชรโรจน์** (เกิด 31 มกราคม พ.ศ. 2521)  เป็นนักการเมืองชาวไทย ปัจจุบันดำรงตำแหน่งเป็นรองเลขาธิการพรรคเพื่อไทย อดีตรัฐมนตรีช่วยว่าการกระทรวงศึกษาธิการ ในรัฐบาลแพทองธาร ชินวัตร อดีตสมาชิกสภาผู้แทนราษฎร แบบบัญชีรายชื่อ อดีตรองโฆษกพรรคเพื่อไทย อดีตอาจารย์มหาวิทยาลัย และอดีตนักวิเคราะห์ข่าวการเมือง

## ประวัติ
ลิณธิภรณ์ เกิดเมื่อวันที่ 31 มกราคม พ.ศ. 2521 ที่ตำบลคันโช้ง อำเภอวัดโบสถ์ จังหวัดพิษณุโลก เป็นบุตรนาย นคร กาสยานนท์ สมาชิกสภาจังหวัดพิษณุโลก กับนางละเอียด กาสยานนท์ มีน้องชายคือนายอภิรัฐ กาสยานนท์

สำเร็จการศึกษาจากโรงเรียนเฉลิมขวัญสตรี จังหวัดพิษณุโลก ระดับปริญญาตรีและปริญญาโท จากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่ และระดับปริญญาเอก จากคณะรัฐศาสตร์ มหาวิทยาลัยรามคำแหง

## การทำงาน
ลิณธิภรณ์ เคยเป็นผู้ช่วยศาสตราจารย์ประจำคณะวิทยาการจัดการมหาวิทยาลัยราชภัฏพิบูลสงคราม จังหวัดพิษณุโลก และเป็นอาจารย์พิเศษ มหาวิทยาลัยนเรศวร

ลิณธิภรณ์ เคยร่วมงานการเมืองกับพรรคไทยรักษาชาติ ต่อมาเป็นนักวิเคราะห์ข่าวการเมืองทางสถานีโทรทัศน์วอยซ์ทีวี ก่อนจะเข้าร่วมงานกับพรรคเพื่อไทย และได้รับแต่งตั้งเป็นโฆษกพรรคเพื่อไทย สืบแทนอนุสรณ์ เอี่ยมสะอาด เธอมีบทบาทในการตอบโต้ทางการเมืองบ่อยครั้ง เธอได้รับแต่งตั้งเป็นรองเลขาธิการพรรคเพื่อไทย แต่ภายหลังการลาออกจากตำแหน่งโฆษกพรรคของธีรรัตน์ สำเร็จวาณิชย์ เธอจึงเข้ามาทำหน้าที่รักษาการโฆษกพรรคเพื่อไทย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอได้ลงสมัครรับเลือกตั้ง สส.แบบบัญชีรายชื่อ ลำดับที่ 29 และได้รับเลือกตั้งเป็น สส. สมัยแรก ต่อมาในปี พ.ศ. 2568 ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลแพทองธาร ชินวัตร

## เครื่องราชอิสริยาภรณ์

## อ้างอิง

หมวดหมู่:อาจารย์คณะรัฐศาสตร์
หมวดหมู่:ผู้ช่วยศาสตราจารย์
หมวดหมู่:นักวิชาการจากจังหวัดพิษณุโลก
หมวดหมู่:พิธีกรชาวไทย
หมวดหมู่:นักการเมืองสตรีชาวไทย
หมวดหมู่:นักการเมืองจากจังหวัดพิษณุโลก
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคไทยรักษาชาติ
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนเฉลิมขวัญสตรี
หมวดหมู่:บุคคลจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากมหาวิทยาลัยราชภัฏพิบูลสงคราม
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
แป็สแก็นนิอุส นิแกร์

**กาอิอุส แป็สแก็นนิอุส นิแกร์** (ค.ศ. 135–194) เป็นผู้แย่งชิงตำแหน่งจักรพรรดิชาวโรมันที่ปกครองตั้งแต่ ค.ศ. 193 ถึง ค.ศ. 194 ในช่วงปีแห่งห้าจักรพรรดิ โดยที่อ้างสิทธิ์ในพระราชบัลลังก์ของจักรพรรดิ เพื่อตอบโต้การสังหารจักรพรรดิแปร์ตินักส์และการขึ้นมามีอำนาจของจักรพรรดิดีดิอุส ยูลิอานุส แต่ก็พ่ายแพ้ให้กับจักรพรรดิแซ็ปติมิอุส แซเวรุส ซึ่งเป็นผู้อ้างสิทธิ์ในจักรพรรดิที่เป็นคู่แข่งทางการเมืองเช่นกัน และถูกสังหารขณะพยายามหนีจากเมืองแอนติออก

ตามที่บันทึกไว้ใน *[[ฮิสตอริอาเอากุสตา]]* บิดาและมารดาของนิแกร์คือ อันนิอุส ฟุสกุส และลัมปริดิอา นอกจากนี้ยังบันทึกไว้ว่าปู่ของนิแกร์เป็นผู้บังคับบัญชาของอะกวินุง นิแกร์อาจจะมีพี่ชายนามว่า ปูบลิอุส แป็สแก็นนิอุส นิแกร์ ซึ่งบันทึกไว้ในบันทึกว่าเป็นสมาชิกของอาร์วัล เบรเธรน ใน ค.ศ. 183 ในรัชสมัยของจักรพรรดิก็อมมอดุส

## อ้างอิง


หมวดหมู่:ฟาโรห์โรมัน
มากริอานุส มินอร์

**ติตุส ฟูลวิอุส ยูนิอุส มากริอานุส** (เสียชีวิตเมื่อ ค.ศ. 261) หรือที่รู้จักกันในนาม **มากริอานุส มินอร์** เป็นผู้แย่งชิงตำแหน่งจักรพรรดิชาวโรมัน มากริอานุสเป็นบุตรชายของฟูลวิอุส มากริอานุส หรือที่เรียกว่า มากริอานุส มายอร์

## ประวัติ
แม้ว่าบิดาของมากริอานุสจะมาจากครอบครัวนักขี่ม้า แต่มารดาของมากริอานุส มินอร์นั้นมีชาติกำเนิดอันสูงส่งและนามของนาง คือ ยูเนีย ตาม*[[ฮิสตอเรีย เอากุสตุส]]* ซึ่งเป็นเอกสารที่ไม่น่าเชื่อถือบ่อยครั้ง เขาได้ทำหน้าที่เป็นผู้ควบคุมทหารในช่วงรัชสมัยของจักรพรรดิวาแลริอานุส

มากริอานุส ผู้เป็นบิดา และกวีเอตุส ผู้เป็นพี่ชายอยู่ในบริเวณเมโสโปเตเมียในปี ค.ศ. 260 เพื่อการทำสงครามกับจักรวรรดิซาเซเนียนของจักรพรรดิวาแลริอานุส เมื่อกองทัพโรมันพ่ายแพ้และจักรพรรดิถูกจับพระองค์ ด้วยความช่วยเหลือจากบิดาของเขา ซึ่งเป็นผู้ดูแลสมบัติของจักรพรรดิ และด้วยอิทธิพลของบาลิสตา ซึ่งเป็น*[[ไปรเฟกตุส]]*ของจักรพรรดิวาแลริอานุส ทำให้มากริอานุสได้รับตำแหน่งจักรพรรดิพร้อมกับพี่ชายนามว่า กวีเอตุส ผ่านการเลือกตั้งโดยกองทัพ ตรงกันข้ามกับจักรพรรดิกัลลิเอนุสที่ชอบด้วยกฎหมาย ซึ่งเป็นพระราชโอรสและเป็นจักรพรรดิร่วมกับจักรพรรดิวาแลริอานุส ซึ่งอยู่ไกลออกไปทางตะวันตก จักรพรรดิสองพี่น้องเป็นที่รู้จักในภาคตะวันออกของจักรวรรดิ โดยมีฐานที่มั่นในอียิปต์ ซึ่งเป็นจังหวัดที่จัดหาธัญพืชให้กับกรุงโรม

หลังจากรักษาชายแดนเปอร์เซียได้ชั่วคราว มากริอานุส มายอร์และมากริอานุส มินอร์ก็ย้ายไปทางตะวันตกเพื่อโจมตีและกำจัดจักรพรรดิกัลลิเอนุส อย่างไรก็ตาม ทั้งสองก็พ่ายแพ้ในฤดูใบไม้ร่วงปี ค.ศ. 261 โดยเอาเรออลุส และต่อมาถูกสังหารโดยทหารของพวกเขาเองที่คำขอของบิดา

## อ้างอิง


หมวดหมู่:ฟาโรห์โรมัน
กวิเอตุส

**ติตุส ฟุลวิอุส ยูนิอุส กวิเอตุส** (เสียชีวิตเมื่อ ค.ศ. 261) เป็นผู้แย่งชิงตำแหน่งจักรพรรดิแห่งโรมันในช่วงรัชสมัยของจักรพรรดิกัลลิเอนุส

## ประวัติ
กวิเอตุสเป็นบุตรชายของฟุลวิอุส มากริอานุส กับสตรีชั้นสูงคนหนึ่ง ตามฮิสตอเรีย เอากุสตา กวิเอตุสได้มีตำแหน่งเป็นผู้ควบคุมทหารในช่วงรัชสมัยของจักรพรรดิวาแลริอานุส  แต่ข้อมูลดังกล่าวถูกปัดตกโดยนักประวัติศาสตร์

กวิเอตุสได้รับตำแหน่งจักรพรรดิพร้อมกับพี่ชายนามว่า มากริอานุส มินอร์ หลังจากการจับตัวของจักรพรรดิวาแลริอานุสในสงครามกับจักรวรรดิซาเซเนียนในปี ค.ศ. 260 ด้วยทายาทที่ถูกต้องตามกฎหมายอย่างจักรพรรดืกัลลิเอนุส ซึ่งอยู่ไกลออกไปทางตะวันตก ทหารได้เลือกจักรพรรดิทั้งสอง การสนับสนุนจากบิดาของเขา ซึ่งเป็นผู้ควบคุมสมบัติของจักรวรรดิ และอิทธิพลของบาลิสตา ซึ่งเป็นขุนนางไปรตอเรียนของจักรพรรดิวาแลริอานุส ผู้สวรรคตไปแล้ว

กวิเอตุสและมากิรอานุส ผู้เป็นกงสุลที่ได้รับเลือก ในช่วงเวลาดังกล่าวต้องเผชิญกับจักรพรรดิกัลลิเอนุสในทางตะวันตก ส่วนกวิเอตุสและบาลิสตาอยู่ในมณฑลทางตะวันออก ขณะที่พี่ชายและบิดายกทัพไปยุโรปเพื่อยึดอำนาจการปกครองของจักรวรรดิโรมัน หลังจากความพ่ายแพ้และการเสียชีวิตของพี่ชายและพ่อของเขาในเทรซในปี ค.ศ. 261 กวิเอตุสก็ได้สูญเสียการควบคุมของมณฑลในการสนับสนุนโดยแซ็ปติมุส ออไดนาตัสแห่งพัลมีรา กษัตริย์ที่ภักดีของชาวโรมัน ผู้ซึ่งช่วยผลักดันชาวเปอร์เซียออกจากจังหวัดทางตะวันออกและฟื้นฟูมณฑลเมโสโปเตเมียแห่งโรมันใน ค.ศ. 260 กวิเอตุสถูกบังคับให้หนีไปยังเมืองเอเมซา ซึ่งกวิเอตุสถูกปิดล้อมที่นั่นโดยออไดนาตัส ในระหว่างที่กวิเอตุสถูกสังหารโดยชาวเมือง ซึ่งเป็นไปได้ว่าเป็นการที่บาลิสตายุยง

## อ้างอิง


## บรรณานุกรม

* Körner, Christian, "Usurpers in the east: The Macriani and Ballista", s.v. "Usurpers under Gallienus", ''De Imperatoribus Romanis''
* Jones, A.H.M., Martindale, J.R. *The Prosopography of the Later Roman Empire, Vol. I: AD260-395*, Cambridge University Press, 1971

หมวดหมู่:ฟาโรห์โรมัน
ลูกิอุส มุสซิอุส ไอมิลิอานุส

**ลูกิอุส มุสซิอุส ไอมิลิอานุส** (เสียชีวิตในปี ค.ศ. 261 หรือ ค.ศ. 262) ซึ่งดำรงตำแหน่งทางทหารและพลเรือนหลายตำแหน่งในช่วงกลางคริสต์ศตวรรษที่สาม และเป็นที่รู้จักกันเป็นอย่างดีในฐานะผู้แย่งชิงตำแหน่งจักรพรรดิแห่งโรมันในรัชสมัยของจักรพรรดิกัลลิเอนุส

## การแย่งชิงตำแหน่งจักรพรรดิ
มุสซิอุส ไอมิลิอานุสได้สนับสนุนการกบฏของกลุ่มมากริอานิต่อจักรพรรดิกัลลิเอนุส (ค.ศ. 260 - ค.ศ. 261) และเมื่อกลุ่มมากริอานิพ่ายแพ้ มุสซิอุส ไอมิลิอานุสก็ประกาศตนเป็นจักรพรรดิ

จักรพรรดิกัลลิเอนุสได้ส่งนายพลออเรลิอุส ธีโอโดตุสไปยังอียิปต์เพื่อจัดการกับไอมิลิอานุส หลังจากการต่อสู้ไม่นานไอมิลิอานุสก็พ่ายแพ้ (ก่อนวันที่ 30 มีนาคม ค.ศ. 262) โดยถูกจับและถูกรัดคอในคุกในเวลาต่อมา ต่อมาเมมอร์ ซึ่งเป็นไปได้ที่จะเป็นผู้สนับสนุนแช่งชิงก็ถูกประหารชีวิต

## อ้างอิง


หมวดหมู่:ฟาโรห์โรมัน
อีฟไซคีแอนด์เดอะบลูเบียดส์ไวฟ์

"**อีฟไซคีแอนด์เดอะบลูเบียดส์ไวฟ์**" (; ) เป็นเพลงของเกิร์ลกรุปเกาหลีใต้เลเซราฟิม วางจำหน่ายเมื่อวันที่ 23 พฤษภาคม ค.ศ. 2023 โดยเป็นซิงเกิลที่สองจากสตูดิโออัลบั้มเปิดตัว*[[อันฟอร์กิฟเวน]]* เป็นเพลงเจอร์ซีย์คลับที่นำเสนอเนื้อหาเกี่ยวกับพลังหญิง การเสริมสร้างอำนาจในตนเอง และการทำลายข้อห้าม มิวสิกวิดีโอมีสมาชิกของเลเซราฟิมเต้นและเล่นเกมสำหรับเด็ก ทำให้เพลงนี้ได้รับความสนใจเพิ่มขึ้น ทำให้เพลงติดอันดับที่สองในเซอร์เคิลดิจิทัลชาร์ตของเกาหลีใต้ในเดือนต่อมา

เพลงนี้ได้ปล่อยมาอีกหลายเวอร์ชัน ได้แก่ เวอร์ชันรีมิกซ์โดยมีนักร้องบีบี และแร็ปเปอร์มิรานิและคาโม เมื่อวันที่ 27 มิถุนายน 2023 เวอร์ชันภาษาอังกฤษเมื่อวันที่ 6 กรกฎาคม 2023 เวอร์ชันรีมิกซ์ที่มีนักร้อง Upsahl มาร่วมด้วยเมื่อวันที่ 14 กรกฎาคม 2023 เวอร์ชันรีมิกซ์ที่มีนักร้องชาวญี่ปุ่นบริติช รินะ ซาวายามะ มาร่วมด้วยเมื่อวันที่ 28 กรกฎาคม 2023 และเวอร์ชันที่มีนักร้องและนักแต่งเพลงชาวอเมริกัน เดมี โลวาโต มาร่วมด้วยเมื่อวันที่ 4 สิงหาคม 2023

## องค์ประกอบ
"อีฟไซคีแอนด์เดอะบลูเบียดส์ไวฟ์" เป็นเพลงเคป็อปและเจอร์ซีย์คลับ ที่มีจังหวะอิเล็กโทร "คลาสสิก" ที่ได้รับแรงบันดาลใจจากยุค 90 เนื้อเพลง เช่น "Fearless, say yes, we don't dress to impress" ครอบคลุมเนื้อหาเกี่ยวกับการเสริมอำนาจในตนเอง และการหลุดพ้นจากทัศนคติแบบเหมารวมและข้อห้าม ชื่อเพลงที่ใช้ชื่อของอีฟ เป็นบุคคลในพระคัมภีร์ไบเบิลที่กินผลไม้ต้องห้าม ไซคี เทพธิดาแห่งดวงวิญญาณชาวกรีกผู้ที่เฝ้าดูคิวปิดขณะหลับจึงได้เห็นร่างที่แท้จริงของเขา และภรรยาของบลูเบียร์ด ตัวละครในเทพนิยายฝรั่งเศสเรื่อง "บลูเบียด" (เคราน้ำเงิน) ที่เขียนโดยชาร์ล แปโร ซึ่งแต่งงานกับชายคนหนึ่งที่ภรรยาหายตัวไปและครอบครัวของเขาเอาชนะเขาและรับโชคลาภของเขา เพื่อเน้นย้ำข้อความของเพลงเกี่ยวกับการละเมิดข้อห้าม

## ประสิทธิภาพเชิงพาณิชย์
ในเกาหลีใต้ "อีฟไซคีแอนด์เดอะบลูเบียดส์ไวฟ์" เข้าสู่เซอร์เคิลชาร์ตที่อันดับ 121 เมื่อวันที่ 1 พฤษภาคม 2023 จากการวางจำหน่ายของ*อันฟอร์กิฟเวน* ก่อนจะออกจากชาร์ตในสัปดาห์ต่อมา หลังจากกล่อยมิวสิกวิดีโอก็กลับเข้าสู่ 100 อันดับแรกของชาร์ตในสัปดาห์ของวันที่ 24 พฤษภาคม 2023 และเพิ่มขึ้นเป็นอันดับที่ 34 ในสัปดาห์ต่อมา และติดอันดับสูงสุดที่อันดับสองประจำสัปดาห์วันที่ 25 มิถุนายน 2023

## รางวัล
"อีฟไซคีแอนด์เดอะบลูเบียดส์ไวฟ์" ชนะรายการเพลงและได้รับรางวัลที่รายการ*[[อินกีกาโย]]* เมื่อวันที่ 16 กรกฎาคม ค.ศ. 2023

## ชาร์ต

### ชาร์ตประจำสัปดาห์

### ชาร์ตประจำเดือน

### ชาร์ตสิ้นปี

## การรับรอง

## อ้างอิง

หมวดหมู่:เพลงในปี พ.ศ. 2566
หมวดหมู่:ซิงเกิลในปี พ.ศ. 2566
หมวดหมู่:เพลงภาษาเกาหลี
หมวดหมู่:เพลงของเลเซราฟิม
พระราชพงศาวลีราชวงศ์ที่ยี่สิบเอ็ด ยี่สิบสอง และยี่สิบสามแห่งอียิปต์

ราชวงศ์ที่ยี่สิบเอ็ด ยี่สิบสอง และยี่สิบสามปกครองอียิปต์ตั้งแต่ศตวรรษที่ 10 ถึงศตวรรษที่ 8 ก่อนคริสตกาล พระราชพงศาวลีของราชวงศ์ที่ยี่สิบเอ็ดมีความสัมพันธ์อย่างมากกับตระกูลของมหาปุโรหิตแห่งอามุนที่ธีบส์ ราชวงศ์ที่ยี่สิบสองและราชวงศ์ที่ยี่สิบสามมีความสัมพันธ์กันโดยการแต่งงานกับตระกูลของมหาปุโรหิต

## พระราชพงศาวลี

*  - ฟาโรห์จากราชวงศ์ที่ยี่สิบเอ็ด
*  - ฟาโรห์จากราชวงศ์ที่ยี่สิบสอง
*  - ฟาโรห์จากราชวงศ์ที่ยี่สิบสาม
*  - มหาปุโรหิตแห่งอามุน

## อ้างอิง


หมวดหมู่:พงศาวลีอียิปต์โบราณ
หมวดหมู่:ราชวงศ์ที่ยี่สิบเอ็ดแห่งอียิปต์
หมวดหมู่:ราชวงศ์ที่ยี่สิบสองแห่งอียิปต์
หมวดหมู่:ราชวงศ์ที่ยี่สิบสามแห่งอียิปต์
แมนอินเลิฟ

**แมนอินเลิฟ** () เป็นภาพยนตร์ดราม่าโรแมนติกของเกาหลีใต้ปี 2014 เกี่ยวกับนักเลงป่วยระยะสุดท้ายที่ตกหลุมรักเป็นครั้งแรกและครั้งสุดท้าย นำแสดงโดยฮวัง จอง-มิน และฮัน ฮเย-จิน ถูกนำกลับมาสร้างใหม่ในไต้หวันโดยใช้ชื่อเดียวกันในปี 2021 และนำมาสร้างใหม่อีกครั้งในประเทศไทยในชื่อเธอ ฟอร์ แคช สินเชื่อ..รักแลกเงิน

## อ้างอิง

หมวดหมู่:ภาพยนตร์เกาหลีใต้ที่ออกฉายในปี พ.ศ. 2557
หมวดหมู่:ภาพยนตร์เกาหลีใต้ในคริสต์ทศวรรษ 2010
สรุปเหรียญรางวัลยูโรเปียนเกมส์ตลอดกาล

**สรุปเหรียญยูโรเปียนเกมส์** เป็นการสรุปเหรียญรางวัลรวมการแข่งขันยูโรเปียนเกมส์ นับตั้งแต่ยูโรเปียนเกมส์ครั้งแรกที่กรุงบากู ประเทศอาเซอร์ไบจาน จนถึง ยูโรเปียนเกมส์ครั้งที่ 3 ที่จัดขึ้น ณ เมืองกรากุฟ ประเทศโปแลนด์

## ตารางสรุปเหรียญ


## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ยูโรเปียนเกมส์
พระราชพงศาวลีราชวงศ์อะคีเมนิด

จักรวรรดิอะคีเมนิดเป็นจักรวรรดิแรกชาวเปอร์เซีย ซึ่งสถาปนาขึ้นเมื่อ 550 ปีก่อนคริสตกาลโดยจักรพรรดิไซรัส มหาราช บทความดังกล่าวประกอบด้วยพระราชพงศาวลีราชวงศ์อะคีเมนิด

## พระราชพงศาวลี

## เชิงอรรถ

:*****: ผู้ปกครองที่ไม่ได้รับการยืนยัน เนื่องจากจารึกเบฮิสตูน

## อ้างอิง

* 

หมวดหมู่:ราชวงศ์อะคีเมนิด
วัดบรรพตคีรี (จังหวัดมุกดาหาร)

**วัดบรรพตคีรี** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่บนภูก้อจ้อในตำบลหนองสูงใต้ อำเภอหนองสูง จังหวัดมุกดาหาร

วัดบรรพตคีรี หรือ **วัดภูจ้อก้อ**  ตั้งวัดเมื่อ พ.ศ. 2475 ได้รับพระราชทานวิสุงคามสีมาเมื่อ พ.ศ. 2528 เริ่มแรกพระอาจารย์ขาวได้ธุดงค์มาปฏิบัติธรรมอยู่ที่ถ้ำภูก้อจ้อแห่งนี้ แล้วชักชวนให้ชาวบ้านแวงพากันสร้างพระพุทธรูปปูนขาวไว้หน้าถ้ำ จากนั้นก็มีพระกรรมฐานเวียนมาจำพรรษาหลายรูป จนกระทั่งเมื่อ พ.ศ. 2500 ชาวบ้านแวงได้นิมนต์หลวงปู่หล้า เขมปัตโต ซึ่งขณะนั้นจำพรรษาอยู่ที่ภูเก้า พร้อมด้วยพระตาล ชาวบ้านแวงที่เป็นพระบวชใหม่ ให้มาพำนักที่ถ้ำภูก้อจ้อแห่งนี้ ชาวบ้านได้ร่วมกันสร้างกุฏิขึ้นบนที่ราบหลังถ้ำ หลวงปู่หล้าได้พัฒนาวัดเรื่อยมาตามลำดับ

แต่เดิมเคยเป็นที่พำนักของหลวงปู่หล้า เขมปัตโต ภายหลังหลวงปู่หล้า ละสังขาร ได้มีการจัดสร้าง *เขมปัตตเจดีย์* บรรจุอัฐิ สร้างเสร็จเมื่อ พ.ศ. 2542 เป็นเจดีย์ทรงระฆังคว่ำ สูงกว่า 22 เมตร ที่ประดับด้วยกระเบื้องจากประเทศอิตาลี ชั้นบนเป็นพิพิธภัณฑ์แสดงประวัติ ผลงาน และเครื่องอัฐบริขารส่วนตัว ประดิษฐานหุ่นขี้ผึ้งจำลองของหลวงปู่หล้า เขมปัตโต

## อ้างอิง

บรรพตคีรี
หมวดหมู่:อำเภอหนองสูง
ปวยร์โตรีโกในโอลิมปิกฤดูร้อน 2024

**ปวยร์โตรีโก** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 20 ติดต่อกันของดินแดนในโอลิมปิกฤดูร้อน

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## กรีฑา

ผลการแข่งขันดังนี้

;รายการลู่และถนน

## อ้างอิง

หมวดหมู่:ชาติในโอลิมปิกฤดูร้อน 2024
2024
มุมกวาดจริง

right|250px

ในทางดาราศาสตร์และกลศาสตร์ท้องฟ้า **มุมกวาดจริง** (true anomaly) คือตัวแปรหนึ่งที่ใช้แสดงถึงตำแหน่งของวัตถุท้องฟ้า ณ ช่วงเวลาหนึ่ง ๆ ซึ่งมีการเคลื่อนที่ไปในวงโคจรตามกฎการเคลื่อนที่ของดาวเคราะห์ของเค็พเพลอร์

มุมกวาดจริงถูกกำหนดให้เป็นมุมระหว่างเส้นที่ลากจากศูนย์กลางมวลไปยังจุดใกล้ที่สุดในวงโคจร (เรียกว่าเวกเตอร์รุงเงอ–เลนทซ์) กับเส้นที่ลากจากศูนย์กลางมวลมายังวัตถุ กล่าวคือ ในรูปด้านขวา เมื่อ *p* คือตำแหน่งของวัตถุ *z* คือจุดใกล้ที่สุด และ *s* คือโฟกัส (ตำแหน่งของศูนย์กลางมวล หรือ ดาวฤกษ์หลัก) แล้วมุม \nu = \angle zsp ก็คือมุมกวาดจริง ดังนั้น ระยะทาง *r* ระหว่างดาวฤกษ์หลักกับวัตถุท้องฟ้าสามารถเขียนในรูปของมุมกวาดจริง \nu ได้เป็น
: r = \frac{ a ( 1 - e^2 ) }{ 1 + e \cos \nu }

โดยที่ a คือ กึ่งแกนเอก และ e คือ ความเยื้องศูนย์กลางของวงโคจร

## ความสัมพันธ์กับค่ามุมอื่น
ในการคำนวณบางอย่าง เป็นการสะดวกกว่าที่จะใช้มุมกวาดเยื้องศูนย์กลาง E ความสัมพันธ์ระหว่างมุมกวาดจริงกับมุมกวาดเยื้องศูนย์กลางคือ
: \tan \frac{ \nu }{ 2 } = \sqrt{ \frac{ 1 + e }{ 1 - e } } \tan \frac{ E }{ 2 }

ถ้าแทน
: \beta = \frac{ 1 }{ e } \left( 1 - \sqrt{ 1 - e^2 } \right)

จะเขียนใหม่ได้ในรูปอนุกรมได้เป็น
: \begin{align}\nu &= E + \sum_{s = 1}^\infty \frac{ 2 }{ s } \beta^s \sin s E \\
&= E + 2 \left( \beta \sin E + \frac{ \beta^2 }{ 2 } \sin 2 E + \frac{ \beta^3 }{ 3 } \sin 3 E + \frac{ \beta^4 }{ 4 } \sin 4 E + \cdots \right)\end{align}

จากการใช้สูตรคำนวณนี้ หากได้ค่ามุมกวาดเยื้องศูนย์กลาง E ของวัตถุท้องฟ้าแล้ว ก็จะสามารถคำนวณมุมกวาดจริง \nu ได้

อีกทางหนึ่ง ความสัมพันธ์ระหว่างมุมกวาดเยื้องศูนย์กลาง E และ มุมกวาดเฉลี่ย M สามารถหาได้จากการแก้สมการเค็พเพลอร์ ซึ่งสามารถเขียนใหม่เป็นอนุกรมฟูรีเยสำหรับหาค่ามุมกวาดจริง \nu จากมุมกวาดเฉลี่ย M ได้เป็น
: \begin{align}\nu& = M + 2 e \sin M + \frac{ 5 }{ 4 } e^2 \sin 2 M + e^3 \left( \frac{ 13 }{ 12 } \sin 3 M - \frac{ 1 }{ 4 } \sin M \right)\\
  &+ e^4 \left( \frac{ 103 }{ 96 } \sin 4 M - \frac{ 11 }{ 24 } \sin 2 M \right)\\
  &+ e^5 \left( \frac{ 1097 }{ 960 } \sin 5 M - \frac{ 43 }{ 64 } \sin 3 M + \frac{ 5 }{ 96 } \sin M \right)\\
  &+ e^6 \left( \frac{ 1223 }{ 960 } \sin 6 M - \frac{ 451 }{ 480 } \sin 4 M - \frac{ 11 }{ 24 } \sin 2 M \right) + \cdots
  \end{align}

## อ้างอิง

หมวดหมู่:กลศาสตร์ท้องฟ้า
หมวดหมู่:มาตรดาราศาสตร์
หมวดหมู่:มุม
ร้อยเรียงรักจากหัวใจ

***ร้อยเรียงรักจากหัวใจ*** () เป็นซีรีส์มังงะญี่ปุ่นที่เขียนและวาดภาพประกอบโดย suu Morishita ตีพิมพ์ลงในนิตยสาร *[[Dessert (magazine)|Dessert]]* ของสำนักพิมพ์โคดันชะในเดือนกรกฎาคม พ.ศ. 2562 และได้รับการรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*) ถึงเล่มที่ 11 มังงะได้รับการดัดแปลงเป็นซีรีส์อนิเมะโทรทัศน์โดย อาจิอาโดแอนิเมชันเวิกส์ โดยออกอากาศตั้งแต่เดือนมกราคมถึงมีนาคม พ.ศ. 2567

## ตัวละคร
;
:
;
:
;
:
;
:
;
:
;
:
;
:

## สื่อ
### มังงะ
ซีรีส์นี้เขียนและวาดภาพโดยคู่นักเขียน Suu Morishita เริ่มทำการตีพิมพ์ลงในนิตยสาร Dessert เมื่อวันที่ 24 กรกฎาคม พ.ศ. 2562 เมื่อวันที่ 24 มิถุนายน พ.ศ. 2564 มีการประกาศว่ามังงะจะหยุดเขียนเนื่องจากผู้เขียนและนักเขียนสตอรี่บอร์ดได้คลอดบุตร มังงะเรื่องนี้กลับมาในเดือนพฤศจิกายน พ.ศ. 2564 ณ เดือนกรกฎาคม พ.ศ. 2567 มีการตีพิมพ์เป็นเล่ม (ทังโกบง) จำนวน 11 เล่ม ได้รับการแปลเป็นภาษาไทยโดยสำนักพิมพ์บงกชพับลิชชิ่ง

#### จำนวนเล่ม

### ละครเพลง
ละครเพลงดัดแปลงแสดงในโรงละครฮอนดะในโตเกียวตั้งแต่วันที่ 4 มิถุนายนถึง 13 มิถุนายน พ.ศ. 2564 กำกับละครเพลงโดยไมโกะ ทานากะ ซานาเอะ อิจิมะรับหน้าที่เขียนบทละคร โดยคิโยโกะ โอกิโนะเป็นผู้แต่งเพลง และคิโยมิ มาเอดะรับผิดชอบการออกแบบท่าเต้น นำแสดงโดยเอริกะ โทโยฮาระรับบทเป็นยูกิ ทาคาฮิสะ มายามะรับบทเป็นอิทสึโอมิ มานัสสึ ฮายาชิรับบทเป็นริน, ซาโฮะ อาโอโนะรับบทเป็นเอมะ, อิเคโอกะ เรียวสุเกะรับบทเป็นโอชิ, โคได มิยากิรับบทเป็นชิน และริวจิ คามิยามะรับบทเป็นเคียวยะ

### อนิเมะ
ได้รับการดัดแปลงเป็นอนิเมะซีรีส์ทางโทรทัศน์ได้ประกาศเมื่อวันที่ 5 กรกฎาคม พ.ศ. 2566 ซีรีส์นี้ผลิตโดยสตูดิโอ อาจิอาโดแอนิเมชันเวิกส์ และกำกับโดยยูตะ มูราโนะ โดยมีโยโกะ โยไนยามะเป็นผู้เขียนบท คาซึมิ ซาไกเป็นผู้ออกแบบตัวละคร และยูคาริ ฮาชิโมโตะแต่งดนตรี มีกำหนดออกอากาศในวันที่ 6 มกราคม พ.ศ. 2567 บนช่องโตเกียวเอ็มเอ็กซ์และเครือข่ายอื่นๆ เพลงเปิดเรื่องชื่อ  ร้องโดย Novelbright, ในขณะที่เพลงปิดชื่อ "Snowspring" ร้องโดย ChoQMay มิวส์ คอมมิวนิเคชันได้รับลิขสิทธิ์ซีรีส์นี้ในเอเชียตะวันออกเฉียงใต้

#### รายชื่อตอน

## หมายเหตุ

## อ้างอิง

## แหล่งข้อมูลอื่น
*  
* 
* 
*  
* 

หมวดหมู่:อาจิอาโด
หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2567

หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:มิวส์ คอมมิวนิเคชัน
หมวดหมู่:บงกช
หมวดหมู่:รายการโทรทัศน์ของโตเกียวเอ็มเอ็กซ์
โซลาร์เซล

**โซลาร์เซล** อาจหมายถึง
* ใบเรือสุริยะ (solar sail)
* เซลล์แสงอาทิตย์ (solar cell)
ริอา

thumb|ริอาทางตอนใต้ของซิดนีย์ ลักษณะนี้ทำให้ซิดนีย์เป็นเมืองท่าที่สำคัญ
[thumb|ริอาใน[อ่าวไมซูรุ จังหวัดเกียวโต]]
**ริอา** () เป็นช่องเว้าชายฝั่งที่เกิดจากการจมน้ำของหุบเขา เรียกว่า "แม่น้ำหุบเขา" ซึ่งจะเปิดออกสู่ทะเล  

## การก่อตัว
เวิ้งน้ำที่เกิดจากการทรุดตัวของหุบเขาเรียกว่า "หุบเขาจมน้ำ" ริอาเป็นภูมิประเทศที่แต่เดิมทอดยาวในแนวตั้งฉากกับแนวชายฝั่ง แต่ต่อมาถูกแม่น้ำกัดเซาะกลายเป็นหุบเขาที่จมน้ำ มีลักษณะยาวต่อกันและแตกสาขาเหมือนกิ่งไม้ มีลักษณะของชายฝั่งแบบแดลเมเชียที่พบได้ในประเทศโครเอเชียเกิดจากหุบเขาขนานกับแนวชายฝั่งที่จมอยู่ใต้น้ำ แต่เมื่อภูมิประเทศสูงชันตั้งฉากกับแนวชายฝั่งที่จมน้ำลักษณะแบบนี้คือริอา แต่ถ้าจมลึกไปอีกจะกลายเป็นหมู่เกาะ ในอดีตมีทฤษฎีที่ว่าริอาเกิดจากการทรุดตัวรอบ ๆ หุบเขา แต่เมื่อมีการวิจัยเกี่ยวกับการเปลี่ยนแปลงสภาพภูมิอากาศ และปัจจัยอื่น ๆ แสดงให้เห็นว่าริอาเกิดจากการเพิ่มขึ้นของระดับน้ำทะเลจากสมัยไพลสโตซีน

เวิ้งอ่าวที่สลับซับซ้อนของชสยฝั่งเรียถูกใช้เป็นท่าเรือมาตั้งแต่สมัยโบราณ เพราะมีคลื่นทะเลไม่สูงและน้ำลึกจึงสะดวกในการส้รางท่าเรือ นอกจากนี้ยังมีสภาพแวดล้อมที่เป็นน้ำกร่อยทำให้เกิดการประมงและการเพาะเลี้ยงสัตว์น้ำเป็นส่วนใหญ่ 

แต่ด้วยลักษณะแผ่นดินที่มีภูเขาสูงชันใกล้ชายฝั่งที่เป็นที่ราบเล็ก ๆ ทำให้ยากต่อการคมนาคมทางบก ด้วยเหตุนี้บางแห่งจึงมีการคมนาคมทางเรือเพียงอย่างเดียว 

## คำศัพท์
คำว่าริอา () มาจากภาษากาลิเซียซึ่งมีความเกี่ยวเนื่องกับภาษาสเปนและภาษาโปรตุเกส เนื่องจากแนวริอามีอยู่ตลอดตามแนวชายฝั่งแคว้นกาลิเซียของประเทศสเปน คำนี้จำกัดเฉพาะหุบเขาที่ถูกกัดเซาะจากแม่น้ำขนาดกับแนวผาหินที่ทำมุมฉากกับแนวชายฝั่ง 

ในช่วงเวลาหนึ่งนักธรณีสัณฐานวิทยาชาวยุโรป ได้ใช้คำว่า "ริอา" เป็นคำนิยามปากแม่น้ำที่มีขนาดใหญ่ และมีการเรียกฟยอร์ดว่าริอาด้วย เวิ้งน้ำเหล่านี้มีทั้งแคบยาว มีหน้าผาสูงชัน เกิดขึ้นจากภูเขาที่ถูกธารน้ำแข็งกัดเซาะ แต่ในศตวรรษที่ 21 นักธรณีวิทยาและนักธรณีสัณฐานนิยมใช้คำว่า "ริอา" กับหุบเขาที่ถูกแม่น้ำกัดเซาะเท่านั้นดังนั้นจึงไม่รวมฟยอร์ดตามคําจํากัดความก่อนหน้า เพราะฟยอร์ดเกิดจากภูเขาที่ถูกธารน้ำแข็งกัดเซาะ 

## อ้างอิง

หมวดหมู่:ภูมิศาสตร์
หมวดหมู่:ชายฝั่ง
มัสยิดใหญ่แห่งอะเลปโป

**มัสยิดใหญ่แห่งอะเลปโป** () เป็นมัสยิดที่ใหญ่ที่สุดและหนึ่งในมัสยิดที่เก่าแก่ที่สุดในนครอะเลปโป ประเทศซีเรีย ตั้งอยู่ในอำเภอ al-Jalloum ของเมืองโบราณอะเลปโป แหล่งมรดกโลกใกล้กับทางเข้าซูกุลมะดีนะฮ์ มีการอ้างว่ามัสยิดนี้เป็นที่เก็บศพของเศคาริยาห์ บิดาของยอห์นผู้ให้บัพติศมา ซึ่งทั้งสองคนได้รับการนับถือทั้งในศาสนาอิสลาม และศาสนาคริสต์ มัสยิดนี้สร้างขึ้นในช่วงต้นคริสต์ศตวรรษที่ 8 แต่อาคารปัจจุบันสืบไปได้ถึงคริสต์ศตวรรษที่ 11 ถึง 14 หออะษานในมัสยิดสร้างขึ้นใน ค.ศ. 1090 และถูกทำลายในระหว่างสงครามกลางเมืองซีเรียในเดือนเมษายน ค.ศ. 2013

## หมายเหตุ

## อ้างอิง

## บรรณานุกรม

* 
* 
* 
* 
* 
* 
* 

## แหล่งข้อมูลอื่น
ซามูไรพเนจร (ซีรีส์อนิเมะโทรทัศน์ พ.ศ. 2566)

***ซามูไร พเนจร*** () เป็นซีรีส์อนิเมะโทรทัศน์ญี่ปุ่น สร้างจากซีรีส์มังงะชื่อเรื่องเดียวกันโดยโนบูฮิโระ วัตสึกิ เป็นซีรีส์อนิเมะโทรทัศน์ดัดแปลงชุดที่ 2 ของเรื่องตามหลังซีรีส์อนิเใมะใน พ.ศ. 2539-2541 กำกับโดยฮิเดโยะ ยามาโมโตะ และผลิตแอนิเมชันโดยสตูดิโอไลเดนฟิมส์ ออกอากาศตั้งแต่เดือนกรกฎาคม พ.ศ. 2566 ทางผังรายการโนอิตามินะของช่องฟูจิทีวี

## นักพากย์

## อ้างอิง

## แหล่งข้อมูลอื่น
*  
* อนิเมะ ''ซามูไรพเนจร'' ที่แอมะซอนไพรม์วิดีโอ
* 

หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:ซีรีส์อนิเมะที่สร้างจากมังงะ
หมวดหมู่:อนิเมะเริ่มต้นใหม่
หมวดหมู่:ไลเดนฟิมส์
หมวดหมู่:ยุคเมจิในบันเทิงคดี
หมวดหมู่:ซามูไรในอนิเมะและมังงะ
หมวดหมู่:ซามูไรพเนจร
หมวดหมู่:อะนิเพล็กซ์
เครื่องอิสริยาภรณ์แบบคล้องคอ

[thumb|ลูกเรือ[อะพอลโล 13 และประธานาธิบดี ริชาร์ด นิกสัน สวมริบบิ้นเหรียญอิสรภาพประธานาธิบดี]]
thumb|right|100 px|เครื่องอิสริยาภรณ์เลฌียงดอเนอร์ถูกประดับอยู่บนริบบิ้น
thumb|right|100 px|เครื่องอิสริยาภรณ์เลฌียงดอเนอร์ประดับอยู่บนริบบิ้น**เครื่องอิสริยาภรณ์แบบคล้องคอ** หรือ **เครื่องอิสริยาภรณ์แบบกัณฐาภรณ์** () คือประเภทของเครื่องอิสริยาภรณ์ที่ออกแบบมาสำหรับการสวมใส่และแสดงให้เห็นบนคอของบุคคลนั้น ๆ แทนที่จะใช้การห้อย (พาด) บนทรวงอกตามทำเนียมของเครื่องอิสริยาภรณ์โดยทั่วไป

ในช่วงยุคกลาง เครื่องอิสริยาภรณ์ส่วนใหญ่จะใช้สวมใส่แบบสร้อยสังวาล (Collar) ต่อมาในศตวรรษที่ 16 อิสริยาภรณ์แห่งจิตวิญญาณศักดิ์สิทธิ์ (Order of the Holy Spirit) ของฝรั่งเศสมีรูปแบบประดับอยู่บนแพรแถบสำหรับสวมใส่ ต่อมาในช่วงปลายศตวรรษที่ 17 เครื่องอิสริยาภรณ์ถูกแบ่งออกเป็นหลายชั้น โดยสัญลักษณ์ไขว้กันเป็นกากบาทบนแพรแถบกลายเป็นสัญลักษณ์ที่มีไว้ให้เฉพาะระดับผู้บัญชาการใช้ประดับเท่านั้น โดยเครื่องอิสริยาภรณ์ในตำแหน่งมักจะถูกมอบให้กับเจ้าหน้าที่ระดับสูง เช่น หัวหน้ากอง (brigadiers) กงสุล และเลขาธิการของรัฐ (secretaries of State)

ในเครื่องอิสริยาภรณ์อัศวิน เช่น คณะเสนาธิปัตย์แห่งมอลตา หรือคณะอัศวินทิวทอนิก เครื่องอิสริยาภรณ์ของอัศวินจะห้อยลงมาจากแพรแถบรอบคอ เช่นเดียวกับเครื่องราชอิสริยาภรณ์ขนแกะทองคำ

ในศตวรรษที่ 19 การสวมใส่อิสริยาภรณ์แกรนด์ครอส (Grand Cross) ไม่ใช่เรื่องแปลกมากนัก โดยปกติจะห้อยจากแพรแถบที่พาดจากไหล่ไปถึงสะโพก เช่นเดียวกับแบบกัณฐาภรณ์ (Necklet) โดยพิจารณาตามความสะดวกเมื่อต้องประดับอิสริยาภรณ์แกรนด์ครอสชิ้นอื่นด้วย

## รายชื่อเครื่องอิสริยาภรณ์แบบคล้องคอ
ในบางประเทศนั้นมีการมอบเครื่องอิสริยาภรณ์ที่เป็นตราสัญลักษณ์ที่ถูกประดับอยู่บนริบบิ้น หรือรู้จักกันในชื่อของ สายริบบิ้น (riband หรือ ribband) รอบคอ ประกอบไปด้วย

## ดูเพิ่ม
* เครื่องอิสริยาภรณ์
* เครื่องอิสริยาภรณ์กิตติคุณ (Order of merit)
* เครื่องอิสริยาภรณ์แบบสังวาล (Collar (order))

## อ้างอิง

## บรรณานุกรม
* Duckers, Peter. (2004). *British orders and decorations.* Princes Risborough : Shire. ; 
* Paul Hieronymussen, Paul and Christine Crowley. (1967). *Orders, medals and decorations of Britain and Europe.* London: Blandford Press. 
* McCreery, Christopher. 2005). *The Order of Canada: Its Origins, History and Development.* Toronto: University of Toronto Press. ; 
* Peterson, James W., Barry C. Weaver and Michael A. Quigley. (2001). *Orders and Medals of Japan and Associated States.* San Ramon, California: Orders and Medals Society of America. ; 

## แหล่งข้อมูลอื่น
* Collars of Orders of Knighthood and Livery Collars

หมวดหมู่:สิ่งของรางวัล
หมวดหมู่:สายสะพาย
หมวดหมู่:เครื่องสวมคอ
หมวดหมู่:เหรียญอิสริยาภรณ์
เหตุโจมตีทางอากาศในสลอวิยันสก์ เดือนเมษายน พ.ศ. 2566

เมื่อเวลาประมาณ 18:00 น. (ตามเวลาท้องถิ่น) ของวันที่ 14 เมษายน พ.ศ. 2566 ซึ่งเป็นวันศุกร์ประเสริฐของคริสตจักรอีสเทิร์นออร์ทอดอกซ์ กองทัพรัสเซียยิงจรวดโจมตีอาคารที่พักอาศัยในเมืองสลอวิยันสก์ แคว้นดอแนตสก์ ทางภาคตะวันออกของประเทศยูเครน

ตามรายงานของฝ่ายบริหารการทหารประจำแคว้นดอแนตสก์ ในวันดังกล่าวรัสเซียได้ยิงขีปนาวุธ 8 ลูกจากระบบขีปนาวุธต่อต้านอากาศยานเอส-300 ใส่เมืองสลอวิยันสก์ ทำลายอาคาร 5 ชั้น 3 หลัง โดย 2 หลังในจำนวนนี้เกิดเพลิงไหม้ เจ้าหน้าที่ดับเพลิงไปถึงที่เกิดเหตุและดับเพลิงสำเร็จในเวลาต่อมา แต่งานค้นหาและกู้ภัยยังดำเนินต่อไปอีกหลายวัน เจ้าหน้าที่กู้ภัยดึงร่างผู้ที่ติดอยู่ใต้ซากอาคารออกมาได้ 15 คน แต่ในจำนวนนี้เสียชีวิต 10 คน เหตุโจมตีครั้งนี้ทำให้มีผู้เสียชีวิตรวม 15 คน และบาดเจ็บรวม 24 คน ในบรรดาผู้เสียชีวิตมีเด็กชายวัย 2 ขวบที่เสียชีวิตในรถพยาบาลหลังจากเจ้าหน้าที่เพิ่งดึงตัวออกมาจากซากปรักหักพัง อาคารสูง 5 หลัง บ้านส่วนตัว 5 หลัง ร้านค้า ศูนย์ธุรกิจ สโมสร และรถยนต์ 3 คันได้รับความเสียหายจากแรงระเบิดของขีปนาวุธ

วอลอดือมือร์ แซแลนสกึย ประธานาธิบดียูเครน ประณามเหตุโจมตีดังกล่าว โดยตั้งข้อสังเกตว่าเหตุการณ์นี้แสดงให้เห็นถึงความโหดร้ายของรัสเซียเนื่องจากรัสเซียไม่หยุดก่อเหตุแม้กระทั่งในสัปดาห์ศักดิ์สิทธิ์ก่อนวันอีสเตอร์

## อ้างอิง

หมวดหมู่:การสังหารหมู่ใน พ.ศ. 2566
หมวดหมู่:การรุกรานยูเครนโดยรัสเซีย
หมวดหมู่:แคว้นดอแนตสก์
ปรากฏการณ์พอยน์ติง–รอเบิร์ตสัน

thumb|312px|รังสีจากดาวฤกษ์ (S) การแผ่รังสีความร้อนของอนุภาค (a) กรณีที่สังเกตการณ์จากรอบอ้างอิงที่เคลื่อนไปกับอนุภาค (b) กรณีที่สังเกตการณ์จากกรอบนิ่งเทียบกับดาวฤกษ์
**ปรากฏการณ์พอยน์ติง–รอเบิร์ตสัน** (Poynting–Robertson effect) หมายถึงการสูญเสียโมเมนตัมเชิงมุมของฝุ่นคอสมิกที่โคจรรอบดาวฤกษ์เนื่องจากความดันรังสีจากดาวฤกษ์ ผลกระทบนี้มาจากแรงดันรังสีที่กระทำในทิศทางตั้งฉากกับการเคลื่อนที่ของอนุภาคฝุ่น ตั้งชื่อตามนักฟิสิกส์ ชาวอังกฤษ จอห์น เฮนรี พอยน์ติง และ นักคณิตศาสตร์และนักฟิสิกส์ชาวอเมริกัน โฮเวิร์ด โรเบิร์ตสัน ซึ่งเป็นผู้เสนอแนวคิดเกี่ยวกับปรากฏการณ์นี้ 

อนุภาคฝุ่นที่โคจรรอบดวงอาทิตย์หรือดาวฤกษ์ ซึ่งมีขนาดเล็กพอที่จะได้รับผลกระทบจากปรากฏการณ์พอยน์ติง–รอเบิร์ตสัน แต่มีขนาดใหญ่เกินกว่าที่จะถูกพัดพาออกไปโดยความดันรังสีของดาวฤกษ์ จะค่อย ๆ ถูกดูดเข้าหาดาวฤกษ์ไปเรื่อย ๆ ในระบบสุริยะ ปรากฏการณ์นี้คาดว่าจะส่งผลกระทบต่ออนุภาคที่มีเส้นผ่านศูนย์กลางตั้งแต่ 1 ไมโครเมตรถึง 1 มิลลิเมตร อนุภาคขนาดใหญ่มีแนวโน้มที่จะชนกับวัตถุอีกชิ้นหนึ่งได้เร็วกว่าที่จะได้รับผลกระทบจากปรากฏการณ์พอยน์ติง–รอเบิร์ตสัน

พอยน์ติงได้อธิบายผลกระทบนี้ครั้งแรกในปี 1903 แต่คำอธิบายของเขาอิงตาม สมมติฐานอีเธอร์นำแสง หลังจากนั้นทฤษฎีที่เกี่ยวข้องกับอีเธอร์จึงถูกแทนที่ด้วยทฤษฎีสัมพัทธภาพในช่วงปี 1905-1915 ต่อมาในปี 1937 โรเบิร์ตสันได้อธิบายปรากฏการณ์นี้จากมุมมองของทฤษฎีสัมพัทธภาพทั่วไป

## อ้างอิง

หมวดหมู่:กลศาสตร์ท้องฟ้า
มุมกวาด

**มุมกวาด** ในทางดาราศาสตร์ อาจหมายถึง
* มุมกวาดจริง
* มุมกวาดเฉลี่ย
* มุมกวาดเยื้องศูนย์กลาง
นอกจากนี้แล้ว **[[มุมทิศ]]** บางครั้งก็ถูกเรียกว่ามุมกวาด

## เกี่ยวข้อง
* มุม
* การโคจร
* องค์ประกอบของวงโคจร
วิทยาคลื่นไหวสะเทือนดวงอาทิตย์

300px|thumb|คลื่น P บนดวงอาทิตย์ที่โหมด ''l''=20, ''m''=16, ''n''=14
**วิทยาคลื่นไหวสะเทือนดวงอาทิตย์** (helioseismology) เป็นสาขาวิชาที่ศึกษาการแพร่ของคลื่นการสั่นสะเทือนบนดวงอาทิตย์

ที่มาของชื่อสาขาวิทยาคลื่นไหวสะเทือนดวงอาทิตย์ (helioseismology) นั้นมาจากชื่อสาขาวิทยาคลื่นไหวสะเทือน (seismology) ซึ่งศึกษาคลื่นไหวสะเทือนเพื่อกำหนดโครงสร้างภายในของโลก วิทยาคลื่นไหวสะเทือนดวงอาทิตย์นั้นเป็นส่วนหนึ่งของวิทยาคลื่นไหวสะเทือนดาวฤกษ์ (asteroseismology) ซึ่งเป็นการศึกษาการสั่นของดาวฤกษ์โดยทั่วไป ไม่ใช่เพียงแค่ดวงอาทิตย์

## ภาพรวม

คลื่นไหวสะเทือนบนดวงอาทิตย์นั้นแทบไม่มีส่วนประกอบของคลื่นเฉือน (คลื่น S) ซึ่งแตกต่างจากคลื่นไหวสะเทือนของโลก คลื่นความกดอากาศจะถูกสร้างขึ้นจากความปั่นป่วนในชั้นพาความร้อนใกล้กับพื้นผิวดวงอาทิตย์ คลื่นบางความถี่อาจเกิดการแทรกสอดแล้วขยายขนาดใหญ่ขึ้น การไหวสะเทือนเหล่านี้สามารถตรวจจับได้ในภาพถ่ายดวงอาทิตย์เกือบทุกช่วงเวลา แต่ภาพที่สังเกตได้ดีที่สุดคือวัดปรากฏการณ์ด็อพเพลอร์ของเส้นการดูดกลืนแสงของโฟโตสเฟียร์ ความเปลี่ยนแปลงของการแผ่คลื่นผ่านการสั่นของดวงอาทิตย์ช่วยเผยให้เห็นโครงสร้างภายในของดวงอาทิตย์ และทำให้นักฟิสิกส์ดาราศาสตร์สามารถพัฒนาการแบบจำลองโครงสร้างภายในของดวงอาทิตย์ที่มีรายละเอียดมากได้

วิทยาคลื่นไหวสะเทือนดวงอาทิตย์สามารถตัดความเป็นไปได้ที่ปัญหานิวตริโนดวงอาทิตย์จะเกิดจากที่แบบจำลองภายในดวงอาทิตย์ไม่ถูกต้อง และยังช่วยเปิดเผยสมบัติต่าง ๆ ซึ่งรวมถึงการที่ชั้นพาความร้อนและชั้นแผ่รังสีที่อยู่ด้านในหมุนด้วยความเร็วต่าง ๆ กัน ซึ่งช่วยเสริมแนวคิดเกี่ยวกับผลกระทบต่อสนามแม่เหล็ก และทำให้รู้ว่าที่ชั้นพาความร้อนลึกลงไปหลายพันกิโลเมตรใต้พื้นผิวดวงอาทิตย์มีพลาสมากระแสลมกรด ในชั้นโทรโพสเฟียร์ กระแสลมกรดเหล่านี้กระจายเป็นวงกว้างจากแถบเส้นศูนย์สูตร แตกออกเป็นพายุหมุนขนาดเล็กที่ละติจูดสูง การสั่นแบบบิดเป็นผลจากการที่ความเร็วในการหมุนรอบตัวเองในแต่ละส่วนของดวงอาทิตย์มีความไม่สม่ำเสมอ มีแถบที่เคลื่อนที่หมุนเร็วละช้า มีค้นพบปรากฏการณ์นี้ในปี 1980 แต่จนถึงขณะนี้ ยังไม่มีทฤษฎีใดที่สามารถอธิบายได้และเป็นที่ยอมรับโดยทั่วไป แม้ว่าความสัมพันธ์อย่างใกล้ชิดกับวัฏจักรสุริยะ โดยเห็นได้ชัดว่ามีวัฏจักร 11 ปี

วิทยาคลื่นไหวสะเทือนดวงอาทิตย์ยังสามารถนำมาใช้ในการสร้างภาพด้านไกลของดวงอาทิตย์ รวมทั้งภาพจุดมืดดวงอาทิตย์ ที่ไม่สามารถมองเห็นได้จากโลก โดยจุดมืดดวงอาทิตย์จะดูดกลืนคลื่นไหวสะเทือนบนดวงอาทิตย์ การดูดกลืนเนื่องจากจุดมืดบนดวงอาทิตย์นี้จะทำให้มีส่วนที่คลื่นไหวสะเทือนขาดหายไป ทำให้เรามองเห็นภาพว่ามีจุดมืดบนดวงอาทิตย์อยู่ที่จุดคู่เล็งยัน เพื่อที่จะทำนายสภาพอากาศในอวกาศ ตั้งแต่ปลายปี 2000 เป็นต้นมา ได้มีการใช้ดาวเทียม SOHO เพื่อจัดทำภาพคลื่นไหวสะเทือนบางส่วนที่ด้านหลังของดวงอาทิตย์อย่างต่อเนื่อง และตั้งแต่ปี 2001 เป็นต้นมา ได้มีการวิเคราะห์และจัดทำภาพด้านหลังทั้งหมด

## อ้างอิง

หมวดหมู่:ปรากฏการณ์ของดาวฤกษ์
เชมาทัง

**เชมาทัง** (), **เชแมทัง** (), **เซมิตัง** (อักษรโรมัน: Zemithang, Zimithang หรือ Jemeithang) หรือ **ปังเช็น** (อักษรโรมัน: Pangchen, ) เป็นหมู่บ้านและศูนย์กลางการปกครองของวงหมู่บ้านเชมาทัง อำเภอตาปั๋ง รัฐอรุณาจัลประเทศ ประเทศอินเดีย ตั้งอยู่บนฝั่งแม่น้ำญัมจังชู

**วงหมู่บ้านเชมาทัง** () เป็นเขตการปกครองสุดท้ายของประเทศอินเดียบนพรมแดนกับประเทศภูฏานและเขตปกครองตนเองทิเบตของประเทศจีน วงหมู่บ้านมีประชากร 2,498 คนตามสำมะโนปี 2011 และประกอบด้วย 18 หมู่บ้าน วงหมู่บ้านฉีมินทัง กับ วงหมู่บ้านดูดูฮาร์ (Dudunghar Circle) ทางใต้ รวมกันเป็นเขตพัฒนาชุมชน พรมแดนของฉีมินทังกับทิเบตของจีนตามแนวหุบเขานัมกาชู และ ซุมโดโรงชู เป็นพื้นที่พิพาทพรมแดนกับจีน

หลังทิเบตถูกจีนเช้ายึดครอง ทะไลลามะที่ 14 หลบหนีออกจากจีนมายังอินเดียในปี ค.ศ. 1959 โดยผ่านเชมาทังเป็นหมู่บ้านแรกในอาณาเขตของอินเดีย  ทะไลลามะได้อาศัยจำวัดที่อารามตาปั๋ง ราว 70 กิโลเมตรทางตะวันออกเฉียงใต้ของฉีมินทังในวันที่ 30 มีนาคม ก่อนที่ในเดือนถัดมาจะเดินทางต่อไปยังรัฐอุตตราขัณฑ์ และพบกับนายกรัฐมนตรีอินเดียในเวลานั้น ชวาหัรลาล เนหรู มีรายงานว่าทะไลลามะระลึกถึงพื้นที่แถบบนี้ "โดยเปี่ยมด้วยอารมณ์" ว่าเป็น "สถานที่ที่เราได้พบกับอิสรภาพเป็นครั้งแรก"

## เขอร์สั่มเชย่อตัน
**เขอร์สั่มเชย่อตัน** (อักษรโรมัน: Gorsam Chorten, ) เป็นสถูปในศาสนาพุทธ (*เชย่อตัน; chorten*) ตั้งอยู่ที่เชอร์สั่ม (Gorsam) ราว 3 กิโลเมตรทางใต้จากตัวหมู่บ้านฉีมินทัง ประวัติศาสตร์ของพระสถูปนี้ไม่เป็นที่ทราบเลย เนื่องจากบันทึกลายลักษณ์อักษรเท่าที่มีอยู่ของสถูปสูญหายกับถูกทำลายไปหมด ตามตำนานเล่าว่าพระสถูปนี้สร้างขึ้นในศตวรรษที่ 12-14 โดยภิกษุนามว่า *ลามะ สังฆเย ปราธาร* (Lama Sangye Pradhar) เพื่อปัดเป่าวิญญาณชั่วร้ายในหมู่บ้าน ลามะได้เดินทางไปภูฏาน และกาฐมาณฑุในเนปาล เพื่อรับบริจาคสร้างพระสถูปนี้ ขณะจาริกไปยังกาฐมาณฑุ ท่านประทับใจมากกับพระสถูปพุทธนาถ (บางแหล่งว่า พระสถูปสวยัมภูนาถ) และแกะสลักผักกาดหัวเป็นรูปจำลองขนาดย่อของพระสถูปนี้ และเมื่อเดินทางกลับไปเชมาทัง ก็ได้สร้างสถูปเขอร์สั่มขึ้นตามรูปจำลองจากผักกาดหัวแกะสลักนี้ ว่ากันว่าพระสถูปเขอร์สั่มมีลักษณะต่างไปจากพระสถูปที่กาฐมาณฑุเนื่องมาจากผักกาดหัวที่ท่านแกะสลักและนำกลับมานั้นเหี่ยวเฉาลงไปก่อนที่จะมาถึงฉีมินทัง พระสถูปมีความสูง 28 เมตร และเป็นที่จัดเทศกาล *Gorsam Kora* ที่มีรายงานศาสนิกชนเข้าร่วมหลายพันคนต่อปี

## อ้างอิง

หมวดหมู่:รัฐอรุณาจัลประเทศ
อ็องเดร ออนานา

**อ็องเดร ออนานา ออนานา** (; เกิด 2 เมษายน ค.ศ. 1996) เป็นนักฟุตบอลชาวแคเมอรูน ปัจจุบันเล่นในตำแหน่งผู้รักษาประตูให้แก่ทรับซอนสปอร์ ในซือเปร์ลีก (ยืมตัวจากแมนเชสเตอร์ยูไนเต็ด สโมสรในพรีเมียร์ลีก) และทีมชาติแคเมอรูน

## เกียรติประวัติ
**อายักซ์**
* Eredivisie: 2018–19, 2020–21, 2021–22
* KNVB Cup: 2018–19, 2020–21
* Johan Cruyff Shield: 2019
* UEFA Europa League รองชนะเลิศ: 2016–17

**อินเตอร์มิลาน**
* Coppa Italia: 2022–23
* Supercoppa Italiana: 2022
*UEFA Champions League รองชนะเลิศ: 2022–23

**	แมนเชสเตอร์ยูไนเต็ด**
*เอฟเอคัพ: 2023–24

**	แคเมอรูน**
* Africa Cup of Nations อันดับสาม: 2021

## อ้างอิง

## แหล่งข้อมูลอื่น
* André Onana  at the Inter Milan website
* André Onana at LegaSerieA.it
* 

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวแคเมอรูน
หมวดหมู่:นักฟุตบอลทีมชาติแคเมอรูน
หมวดหมู่:ผู้รักษาประตูฟุตบอล
หมวดหมู่:ผู้เล่นในเอเรอดีวีซี
หมวดหมู่:ผู้เล่นในเซเรียอา
หมวดหมู่:ผู้เล่นอาเอฟเซ อายักซ์
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในฟีฟ่าคอนเฟเดอเรชันส์คัพ 2017
หมวดหมู่:ผู้เล่นในแอฟริกาคัพออฟเนชันส์ 2019
หมวดหมู่:ผู้เล่นในแอฟริกาคัพออฟเนชันส์ 2021
หมวดหมู่:ผู้เล่นในฟุตบอลโลก 2022
หมวดหมู่:นักฟุตบอลทรับซอนสปอร์
หมวดหมู่:ผู้เล่นในซือเปร์ลีก